cyanic-selkie/wikianc huggingface dataset:
שיר הורסט וסל
שימוש מחוץ לגרמניה
פרודיה על השיר נוצרה ונוגנה למנגינת השיר בסרט המצויר של דיסני "פניו של הפיהרר" ב-1943. המנגינה שימשה גם במשחק המחשב Wolfenstein 3D שיצא בשנת 1992, ובשירה של המפלגה הפינית (IKL) "לדגל".
השיר מופיע בסרט "האחים בלוז", בסצנה שבה רואים את מנהיג המפלגה הנאצית באילינוי במפקדתו. השיר גם מופיע בסרט האנימציה "מכשפים" ובסרט "ההינדנבורג".
בשנת 2005 השתמש סניף אלברטה של איגוד הווטרנים הקנדי בטעות במנגינת השיר לפרסומת לגיוס כסף.
חלם
חֶלְם (בפולנית: Chełm, ; באוקראינית: Холм או Хелм; בגרמנית: Cholm; ביידיש: כעלם שנהגה כבעברית: חֶלְם) היא עיר במזרח פולין. העיר שוכנת במחוז לובלין, ממזרח לעיר לובלין וכ-20 ק"מ מגבול אוקראינה. בשנת 2005 נאמדה אוכלוסיית חלם בכ-72,595 נפש.
יהודים ישבו בעיר מאות בשנים והייתה בה קהילה יהודית גדולה. במסורת היהודית המזרח אירופאית התפרסמה חלם כבירת הטיפשות והאבסורדיות, ואגדות חכמי חלם הפכו לנכסי צאן ברזל של הפולקלור וההומור היהודיים.
היסטוריה
חלם קיימת כעיירה מאז המאה ה-10. בשנת 981 היא הייתה לחלק מקייב-רוס, ובין שנת 1018 ל-1031 היא הייתה לחלק מפולין. ב-1233 העיירה קיבלה זכויות של עיר, והייתה לבירת האליץ'-ווהלינה. ב-1235 קבע הרוזן דנילו רומנוביץ' את חלם כמקום משכנו והקים בה מצודה. ב-1261 הטטרים שצרו על העיר הצליחו לכבוש אותה. ב-1366 המלך קזימיר הגדול סיפח את העיר והמחוז לפולין, והפך את חלם למקום מושבו של הבישוף המחוזי. בעקבות חלוקת פולין העיר סופחה לאימפריה רוסית.
לאחר מלחמת העולם השנייה עבר הגבול בין פולין לברית המועצות בסמוך לחלם, קילומטרים אחדים ממזרח לעיר. בעקבות כך, בהתאם להסכם בין פולין לברית המועצות תושבים אוקראינים של העיר הועברו לעיירה קיברצי. כיום זהו גבול פולין-אוקראינה, עובדה המעלה את חשיבותה הכלכלית של חלם כעיר סחר בקצה המזרחי של האיחוד האירופי. מעבר הגבול פולין-אוקראינה בסמוך לחלם הוא מהעמוסים ביבשת אירופה למעבר סחורות בין האיחוד האירופי לבין הגוש הסובייטי לשעבר, ופרנסי חלם צופים שעובדה זו תיתן דחיפה לפיתוח העיר.
יהודי חלם
יהודים החלו להגיע לעיר למן המאה ה-15. מיקומה של חלם על אם הדרך בין לובלין לקובל, ובהגדרה רחבה יותר בין ורשה לקייב, תרמו להתפתחותה כעיר סחר חשובה ויהודים עשו בה חיל בעסקיהם. לפני מלחמת העולם השנייה מנתה הקהילה היהודית של חלם כ-15,000 איש - כמחצית האוכלוסייה של העיר.
יהודי חלם התפרנסו ממלאכה וממסחר, בעיקר ממסחר בבעלי חיים ומייצור וממסחר של עורות. בחלם פעלו שלושה בנקים יהודיים, בתי דפוס של יהודים, חברות צדקה וסעד מסורתיות, וכן סניף של טא"ז - ארגון הבריאות היהודי. מוסדות החינוך היהודי היו חדרים מסורתיים שבהם למדו ילדים עברית ופולנית, בית ספר עממי יהודי ביידיש, בית ספר עברי של רשת "תרבות", כמה ישיבות, בית ספר דתי לבנות, גימנסיה עברית (נסגרה ב-1935) וגימנסיה יהודית בפולנית. בחלם פעלו מפלגות ציוניות שונות, אגודת ישראל והבונד, והיו מיהודי העיר גם חברים במפלגה הקומוניסטית הפולנית. היו בעיר ספרייה ומועדון ספורט יהודיים, ויצאו בה לאור שלושה עיתונים ביידיש.
בין האישים הבולטים בעיר יש למנות את רבי אליהו בעל שם מחלם (1520 בערך - 1583), רב ומקובל; הרב שלמה מחלם (1717 בערך - 1781), מחבר "מרכבת המשנה"; והרב יוסף קזיס, תלמיד החוזה מלובלין ומייסד חסידות חלם. מרדכי עברי עמד בראש מפלגת פועלי ציון שמאל ומפלגה זאת עשתה בשנת 1924 קואליציה עם המפלגה הפולנית ועל כן התמנה לסגן ראש העיר חלם. בשנת 1930 נרצח על מדרגות ביתו על ידי מתנגדים פוליטיים אנטישמיים פולנים. הרוצחים היו עובדי עירייה שרצו לסלק את המפלגה היהודית מהקואליציה.
במלחמת העולם השנייה
במהלך השואה רצחו הנאצים ובעלי בריתם את רוב היהודים בחלם. במלחמת העולם השנייה כבשה גרמניה הנאצית את חלם בתחילת ספטמבר 1939, נסוגה ממנה ב-25 בספטמבר 1939 מפני הכוחות הסובייטים, אך שבה אליה ב-9 באוקטובר 1939 על פי הסכם ריבנטרופ–מולוטוב. עם נסיגת הסובייטים לפולין המזרחית, נלוו אליהם מאות מיהודי חלם. ב-1 בדצמבר 1939 הורה המפקד הגרמני הנאצי של חלם, פישר, לראש הקהילה היהודית א' בידרמן לרכז 2,000 גברים יהודים בני 16–60 בכיכר השוק. בצעדת המוות של חלם הובלו להרוביישוב. כאלף נרצחו בדרך, והנותרים אולצו לחצות בשחייה את נהר בוג ורובם טבעו. רק כ-150 הצליחו לשוב לחלם.
בדצמבר 1939 נתמנה בחלם יודנראט של 10 חברים, ובראשו עמד י' פרנקל. בסוף אוקטובר 1940 הוקם גטו בחלם, והעברת היהודים אליו נמשכה עד סוף מרס 1941 תוך שהגרמנים מחרימים רכוש ומטילים תשלומי כופר גבוהים. בסוף 1941 נסגר הגטו, ועל שעריו שמרו שוטרים גרמנים ופולנים. בגטו הוקם "שירות סדר", מעין משטרה יהודית, שכללה 150 איש, והתנהלה על ידי יהודי בשם פנחס, שכונה "פנחסל'ה דער יידישער קומיסאר" (המפקח היהודי), אשר סייע לגרמנים בביצוע אקציות.
ב-11 וב-12 במאי הובאו לגטו חלם כ-2,000 יהודים מסלובקיה. בחג השבועות, 21-23 במאי 1942 נעשתה האקציה הראשונה, אז גורשו כ-4,300 יהודים מגטו חלם, מקומיים ופליטים, למחנה ההשמדה סוביבור. ביוני 1942 נעשתה האקציה השנייה, אז גורשו עוד 600 יהודים מגטו חלם לסוביבור. יהודים רבים נורו ברחובות ובבתים. ב-5 באוקטובר 1942, נשלחו עוד כ-1,000 מיושבי הגטו לסוביבור. ב-27 וב-28 באוקטובר 1942 נעשתה עוד אקציה, ובה גורשו כ-3,300 יהודים מהגטו, מקומיים ופליטים, לוולודבה (Włodawa) ברגל. מרביתם נרצחו בדרך, והמעטים שהגיעו לוולודווה גורשו משם לסוביבור. האקציה הסופית בחלם התרחשה ב-6 וב-7 בנובמבר 1942. באקציה זו גורשו שאר יהודי חלם, כ-4,000 איש, לסוביבור. הגירוש עצמו התנהל אגב טבח בהמוני יהודים. לאחר הגירוש קיבלו המוני פולנים אישור לפרוץ לגטו על מנת לבזוז את בתיו, ויהודים רבים שנתגלו בבונקרים בתוך הגטו נרצחו באכזריות על ידיהם. בנוסף, 150 שוטרי "שירות הסדר" היהודי נרצחו בסמוך למטה הגסטאפו. מספר היהודים שנרצחו בשטח העיר עצמה מוערך בכ-3,000 נפשות. 50 פועלי כפייה יהודים ששרדו אחרי אקציה זו גורשו לסוביבור בינואר או בפברואר 1943. יהודים מחלם שירתו ביחידות פרטיזנים מחוגי השמאל הפולני שהתארגנו ביערות סביב חלם.
לאחר כיבוש חלם בידי הצבא האדום, התגייס הפרטיזן יוסף סרצ'וק להקים מחדש את "המועצה היהודית" של חלם. לאחר הקמת הוועד היהודי המרכזי של יהודי פולין, מונה סרצ'וק באופן פורמלי לראש הוועד היהודי בעיר. לקראת ראש השנה 1946 הקים סרצ'וק גם בית כנסת בעיר.
חיי קהילה יהודיים נמשכו בעיר עד 1950. מאותה שנה, בעיקר בשל האנטישמיות בפולין, היגרו רוב יהודי חלם לישראל, ארצות הברית ודרום אפריקה. כיום, לא ידוע על יהודים בחלם.
אגדת חכמי חלם
יהודים ישבו בעיר חלם מאות בשנים והייתה בה קהילה יהודית גדולה, עיר מלאה חכמים וסופרים. בין היתר, יצא מן הקהילה הרב שלמה מחלם שהתפרסם בחיבורו "מרכבת המשנה". אגדות חכמי חלם, כך מסתבר, נהגו על ידי משכילי חלם שעינם צרה במבצרה של היהדות הנאמנה בעיר ומטרתן הייתה להפוך את הנאמנים לדבר ה’ שגדשו את העיר ללעג ולקלס. בהשפעת הספרות המשכילית התפרסמה חלם כבירת הטיפשות והאבסורדיות, ואגדות חכמי חלם הפכו לנכסי צאן ברזל של הפולקלור וההומור היהודיים. הכינויים חכמי חלם או חלמאים הפכו למושגים המרמזים לבריות שמעשיהן טיפשיים ואבסורדיים. לא ידוע מדוע דווקא חלם נבחרה לייצג "עיר של טיפשים". קיימת סברה, אותה הציג החוקר אורי סלע בספרו מלה בסלע, לפיה הסיבה נעוצה במילה הפולנית "חולם", שפירושה "טיפש". ומצד שני ייתכן אף כי מקור הביטוי "חולם" בפולנית בא משמה של העיר.
קסניה סובצ'ק
קסניה אנטולייבנה סוֹבְּצַ'ק (ברוסית: Ксе́ния Анато́льевна Собча́к; נולדה ב-5 בנובמבר 1981) היא פוליטיקאית, עיתונאית, שחקנית, מנחת טלוויזיה, שדרנית רדיו, אשת חברה, ופעילה פוליטית וציבורית רוסייה. בעלת ערוץ יוטיוב עם כשלושה מיליון עוקבים וחשבון טלגרם עם למעלה ממיליון עוקבים. סובצ'ק היא בתם הצעירה של ראש עיריית סנקט פטרבורג הראשון שנבחר באופן דמוקרטי בין השנים 1991-1996 אנטולי סובצ'אק והסנאטורית לודמילה נרוסובה.
סובצ'ק הייתה חברה במועצת התיאום של האופוזיציה הרוסית (22 באוקטובר 2012 — 19 באוקטובר 2013), וחברת המועצה הפוליטית של מפלגת היוזמה האזרחית משנת 2017. ב-18 באוקטובר 2017 הכריזה על התמודדותה לתפקיד נשיאת הפדרציה הרוסית לבחירות לנשיאות רוסיה 2018 ובכך, הייתה למועמדת הצעירה ביותר בהיסטוריה בגיל 36.
לאורך השנים הייתה ידועה כמנחת תוכניות הריאליטי "בית-2" (TNT), "בלונדיניות על שוקולד" (Muz-TV), "הגיבור האחרון" (הערוץ הראשון) ומגישת התוכניות "מחלקת המדינה 2" (סנוב), "סובצ'ק חי" (גשם) ותוכנית הרדיו "ברבאקה והזאב האפור" לצד סרגיי קלברסקי בתחנת הרדיו "דוז'ד כסף".
במרץ 2022 בעת הפלישה הרוסית לאוקראינה, פורסם כי נמלטה לישראל. באפריל פורסם כי היא ובנה קיבלו אזרחות ישראלית.
ביוגרפיה
סובצ'ק נולדה בלנינגרד שבברית המועצות (כיום סנקט פטרבורג ברוסיה). הוריה הם אנטולי סובצ'ק, ראש עיריית סנקט פטרבורג בין השנים 1991-1996 (שולדימיר פוטין שימש כסגנו) ולודמילה נארוסובה, סנאטורית לשעבר וחברת מפלגת רוסיה הוגנת. סבה מצד אמה היה יהודי, וסובצ'ק מגדירה עצמה כחלק מהמורשת היהודית. היא סיפרה כי משפחתה והיא חוו אנטישמיות לאורך השנים.
בילדותה למדה סובצ'ק בבית הספר לבלט הצמוד לתיאטרון מריאינסקי ולבית הספר לאמנות של מוזיאון ההרמיטז' בלנינגרד. לאחר מכן בשנת 1998 עזבה את לימודיה עבור אוניברסיטת הרצן והתקבלה ללימודים במחלקה ליחסים בינלאומיים באוניברסיטת סנקט פטרבורג. ב-2001 עברה למוסקבה והתקבלה לתוכנית ליחסים בינלאומיים של המכון הממלכתי ליחסים בינלאומיים של מוסקבה. שנה לאחר מכן התקבלה לתוכנית תואר שני במחלקה לפוליטיקה באותו המכון.
תיק פלילי ובריחה מרוסיה
באוקטובר 2022 נודע כי סובצ'ק חשודה בתיק פלילי של מנהלה המסחרי קיריל סוחנוב על סחיטת 11 מיליון רובל מראש רוסטך סרגיי צ'מזוב על אי הפצת מידע פוגעני בערוץ הטלגרם.
בליל ה-26 באוקטובר 2022 יצא סובצ'ק, באמצעות דרכון ישראלי, מרוסיה דרך בלארוס לליטא.
טלוויזיה, מוזיקה וקולנוע
סובצ'ק החלה להתפרסם בשנת 2004 כשהנחתה את העונה השנייה של תוכנית הריאליטי "בית-2" והמשיכה להנחות את העונות הבאות עד שעזבה את הפרויקט בשנת 2012.
בשנים 2008 - 2010 הנחתה את תוכניות הטלוויזיה "מי לא רוצה להיות מיליונר?", "הגיבור האחרון-6", ו"חייה המתוקים של בלונדינית", טקס פרסי Muz-TV, התוכנית "שני כוכבים" ואת העונה העשירית של מפעל הכוכבים.
ב-2010 אירחה את התוכנית "חירות החשיבה" בערוץ 5.
מאז 2011 סובצ'ק הנחתה את תוכנית הראיונות "סובצ'ק לייב" בערוץ דוז'ד ותחרות מלכת היופי "טופ מודל ברוסית" בMuz-TV.
בשנת 2020 החלה להנחות את תוכנית הראיונות "דוק טוק" בערוץ הראשון ברוסיה.
סובצ'ק ניסתה את כוחה גם בתחום המשחק וגילמה תפקיד קטן בסרט "גנבים וזונות" משנת 2004, והופיעה במספר סרטי קולנוע קומיים במשך השנים בהם היטלר קאפוט, רז'בסקי נגד נפוליאון ומספר אחת.
רקע
אביה של סובצ'ק, אנטולי, היה הפרופסור למשפטים של ולדימיר פוטין וגם דמיטרי מדבדב באוניברסיטת לנינגרד. הוא בנה מערכת יחסים הדוקה עם פוטין, בפרט, ובשנת 1991 עזר להשיק את הקריירה שלו בפוליטיקה כשהיה ראש עיריית סנט פטרסבורג. פוטין עזר אז לאנטולי לברוח מרוסיה כשהוא מבוקש באשמת שחיתות. על פי החדשות במוסקבה, "חיבתו המדווחת של פוטין למשפחת סובצ'ק היא האמונה הרווחת שנותנת לקסניה סובצ'ק מעמד מוגן, מה שעשוי גם להסביר את נועזותה", כגון פגישתה באוקטובר 2011 עם וסילי יאקמנקו, מנהיגה השנוי במחלוקת של מפלגת נאשי, כשנזפה בו על שאכל במסעדה יקרה במוסקבה ופרסמה סרטון של המפגש באינטרנט.
לאחר שהליך הבחירות לדומה שנערכו ב-4 בדצמבר 2011, ספג ביקורת רבה על זיופים ואי סדרים סובצ'ק הצטרפה לתנועת המחאה שיצאה להפגין ברחובות. היא אף נטלה חלק במחאות נגד בחירתו מחדש של פוטין לנשיאות ועבדה כמשקיפה בבחירות לנשיאות שנערכו ב-4 במרץ 2012. היא הייתה ממנהיגי המחאה שנחקרו על ידי השלטונות, לאחר שחוקרי ועדת החקירות של רוסיה ערכו חיפוש בדירתה במוסקבה ב-12 ביוני 2012.
הבחירות לנשיאות רוסיה 2018
סובצ'אק הכריזה על מועמדותה לבחירות לנשיאות רוסיה 2018 ב-18 באוקטובר 2017. לפני ההודעה על כוונתה, שוחחה על הנושא באופן אישי עם פוטין. בתגובתה לאירוע אמרה כי, "עם ולדימיר ולדימירוביץ', המשפחה שלי הייתה קשורה להרבה מאוד... אז הרגשתי נכון להגיד שקיבלתי החלטה כזו". פוטין בתגובה הצהירה בפני סובצ'ק כי "לכל אדם יש זכות לקבל החלטות משלו והוא חייב להיות אחראי להן". בספטמבר 2017, לפני הודעתה על התמודדות, הודיע פוטין על כוונותיה הנשיאותיות של סובצ'ק במסיבת עיתונאים בפסגת ה-9 של בריקס, כי "לכל אדם יש את הזכות למנות את עצמו בהתאם לחוק. קסניה סובצ'ק אינה יוצאת דופן. אני מכבד את אביה אנטולי סובצ'ק, אני מאמין שהוא היה דמות יוצאת דופן בהיסטוריה הרוסית העכשווית. אני אומר את זה בלי שמץ של אירוניה. הוא היה הגון מאוד, מילא תפקיד גדול בגורל שלי. מגיע לה להתמודדות על נשיאות, דברים בעלי אופי אישי אינם יכולים למלא תפקיד משמעותי. זה תלוי באיזו תוכנית היא מציעה, אם היא אכן תתמודד, וכיצד תבנה את הקמפיין שלה לנשיאות".
מסספר ספקנים האשימו את סובצ'ק בהיותו משכן של פוטין הכפוף לערער את מועמד האופוזיציה אלכסיי נבלני בטענה כי הקרמלין בוחר לעיתים קרובות מועמד ליברלי בעל פרופיל גבוה להתמודד בבחירות כחלק ממדיניותו של "דמוקרטיה מנוהלת" שבה פוטין מנסה לשלוט בכל התהליך. ספקנים אחרים חושדים שמועמדותה של סובצ'ק עוסקת בעיקר בבניית המותג שלה. סובצ'ק לא האמינה שהיא תוכל לנצח מול פוטין בשנת 2018, אך הצהירה כי נמצאת בפוליטיקה לטווח הארוך באומרה "כמובן שאני רוצה להיות נשיאה, אני רוצה לנצח, אבל אני גם רוצה להיות כנה. במערכת שנוצרה על ידי פוטין, רק פוטין יכול לנצח. אני מציאותית לגבי מי יהפוך לנשיא".
בספטמבר 2018 הודיעה על כוונתה להתמודד לתפקיד מושלת העיר סנקט פטרבורג, בבחירות שייערכו בתוך שנה. עם זאת, מאוחר יותר הסירה את מועמדותה.
ב-15 במרץ 2018 הודיעה סובצ'ק יחד עם דמיטרי גודקוב על הקמת מפלגה פוליטית חדשה על בסיס מפלגת היוזמה האזרחית בשם "מפלגת השינויים". במהלך סיום הקמפיין לנשיאות, זכתה סובצ'ק ב-1.68% מהקולות (1,238,031 מצביעים) והייתה למקום הרביעי מאחורי ולדימיר ז'ירינובסקי, פאבל גרודינין וולדימיר פוטין. אחת ממטרות המפלגה היא להצליח להיכנס להרכב הדומה בבחירות הפרלמנטריות שייערכו בשנת 2021.
עמדותיה
כיום סובצ'ק מתייחסת בביקורתיות כלפי המדיניות הפוליטית של הנשיא פוטין. למרות שהודיעה כי הצביעה בעבר "בשמחה" לפוטין כשהייתה צעירה יותר, אך לא תעשה זאת יותר. בבחירות לנשיאות רוסיה 2012, סובצ'ק הצהירה כי הצביעה למיכאיל פרוחורוב, מנהיג מפלגת המצע האזרחי.
כלכלה
סובצ'אק תומכת בקפיטליזם בשוק החופשי והפרטה. היא מתארת את דעותיה הכלכליות באומרה,
פמיניזם
סובצ'ק מתארת את עצמה כפמיניסטית ומגחיכה את היעדרן של ייצוג נשים בתעשייה ובפוליטיקה,
סיפוח האי קרים
סובצ'ק סבורה כי, לאחר שרוסיה סיפחה את חצי האי קרים מאוקראינה בשנת 2014, המדינה הפרה את הסכם מזכר בודפשט משנת 1994. היא טענה ב-24 באוקטובר 2017 כי "על פי הסכמים אלה, סיכמנו שהאי קרים הוא אוקראיני, וזה החשוב ביותר בשבילי". סובצ'ק הדגישה כי היא לא ראתה שהבעיה עם האי נפתרה לאחר סיפוחו באומרה, "אני מאמינה שצריך לדון בדברים האלה, חשוב מאוד לדון בהם ולחפש דרכים לצאת מהמצב הזה". היא הוסיפה כי "הדבר החשוב ביותר שרוסיה ואוקראינה צריכות לעשות עכשיו זה לשקם את הידידות ביננו בכל מחיר". במקביל, הציעה לערוך משאל עם חדש על מעמדו של קרים לאחר "קמפיין רחב ושווה". בדצמבר 2017 טענה כי נסיגה ללא תנאי של רוסיה מחצי האי קרים תוביל למלחמת אזרחים ברוסיה.
נושאים נוספים
סובצ'ק הודיעה שאם תהפוך לנשיאה, היא תסיר פסל גופתו של ולדימיר לנין מהכיכר האדומה במוסקבה שכן לדעתה זהו אינדיקטור ל-"אורח חיים מימי הביניים במדינה". הצעתה הביאה לביקורת נרחבת, בעוד גנאדי זיוגאנוב קבע באומרה כי "זהו טרגי למדינה כאשר מופיעים קסניה וכדומה שאינם מכבדים את רצונה של מדינה נהדרת".
במהלך ראיונה עם חברות ההרכב המוזיקלי ט.א.ט.ו. - יוליה וולקובה ולנה קטינה בשנת 2021, הביעה סובצ'ק את תמיכתה בשוויון זכויות להט"ב ברוסיה והתנגדה לחוק נגד תעמולה גאה שאושר ביוני 2013 האוסר על הצגת תכנים הומוסקסואלים בציבור, בתקשורת ובמדיה בקרב ילדים באומרה כי הוא "צבוע ודוחה".
חיים אישיים
בשנת 2007 בזמן ראיונה עם הכלכלן הלטבי ולריז קרגינס בריגה, הוציאה יחד עם הכתבת ואוקסנה רובסי את הבושם "נשואה למיליונר". ב-28 בדצמבר 2008, סובצ'ק הייתה בטיסת אירופלוט ממוסקבה לניו יורק כאשר היא ונוסעים אחרים הודיעו כי הטייס היה שיכור לפני ההמראה. סובצ'ק השתמשה במעמדה החברתי ויצרה קשר עם נציגי אירופלוט והוציאה את הטייס מתאו. בשנת 2009, נכללה על ידי מגזין Tatler הרוסי ברשימת הרווקות הנחשקות ביותר במדינה. בשנת 2012 הייתה סובצ'ק בקשר עם פעיל האופוזיציה איליה יאשין מתנועת סולידריות. באותה שנה בחודש דצמבר דווח כי מכרה את חלקה בבעלותה ביורוסט (קמעונאית הטלפונים הניידים הגדולה ביותר ברוסיה לשעבר) עבור 2.3 מיליון דולר. ב-1 בפברואר 2013 נישאה לשחקן הקולנוע מקסים ויטורגן וב-18 בנובמבר 2016 נולד בנם הראשון. בסוף 2018 נפרדה מויטורגן והחל לנהל מערכות יחסים עם המשורר קונסטנטין בוגומולוב. ב-13 בספטמבר 2019 השניים נישאו.
בשנת 2015, הצהירה סובצ'ק שאם תהיה אי פעם אפשרות לרדיפה פוליטית נגדה, היא חשבה על הגירה או על קבלת דרכון ישראלי, אך תעדיף את ארצות הברית בה תוכל למצוא קהילה דוברת רוסית באומרה, ""אני פטריוטית גדולה מאוד. אני מאוד אוהבת את העבודה שלי, את העיר, את החברים שלי. ואם מחר תהיה מלחמה, אז המקום להגירה יצטרך להיות מקום דובר רוסית. אני חייבת לעבוד ברוסית".
על פי מגזין פורבס לשנת 2017 סובצ'ק היא הסלבריטית בעלת השכר העשירי הגדול ביותר ברוסיה, שכן שכרה השנתי מעבודות התקשורת שלה עומד על כ-2.1 מיליון דולר בשנה. מיקומה באותה שנה ירד בהשוואה לדירוגה ב-2015 במקום החמישי ובמקום השביעי ב-2021.
ישעיהו ברקת
ישעיהו (שייקה) בָּרֶקֶת (נולד ב-1935) הוא קצין צה"ל בדימוס בדרגת תת-אלוף, כיהן כמפקד מחלקת המודיעין בחיל האוויר במלחמת ששת הימים ובמלחמת ההתשה ועוזר הנספח הצבאי בוושינגטון במלחמת יום הכיפורים.
ביוגרפיה
ברקת נולד בפולין כישעיהו ברודר, כתינוק עלה עם משפחתו לארץ ישראל. גדל בירושלים ובשכונת פלורנטין שבתל אביב. כנער שימש מקשר בין ארגון "ההגנה" בו שירת אביו לבין ארגון הלח"י בו שירת גיסו (אליהו אלוני) וזכה לכינוי המחתרתי "פגניני". למד מכונאות מטוסים בבית הספר מכס פיין ובגיל 16 קיבל רישיון טיס אזרחי אחרי הכשרה בקלוב התעופה לישראל. התגייס לצה"ל וסיים כחניך מצטיין במגמת קרב את קורס טיס מס' 8, בהמשך יצא לקורס מדריכי טיסה. במלחמת סיני שימש קצין המבצעים של בסיס חצור ולחם כטייס אוראגן במסגרת טייסת 113 בפיקודו של מוטי הוד. במהלך שירותו פיקד על טייסת 117, הטיס מטוסי ספיטפייר, מטאור, אוראגן, מיסטר והרווארד והשתתף בניסיונות היירוט של מטוסי הריגול האמריקאים מדגם לוקהיד U-2.
לאחר לימודי תואר ראשון בכלכלה ובמדע המדינה מהאוניברסיטה העברית בירושלים, מונה ב-1965 לראש ענף 4 מודיעין במטה חיל האוויר. הוא היה ממתכנני מבצע יהלום במסגרתו ערק טייס חיל האוויר העיראקי, מוניר רדפא עם מטוס מיג 21 לישראל. ברקת קיבל לידיו מכתב שהעביר רדפא ל"מוסד" וקבע שיש מקום לשתף פעולה עמו. עוד בטרם העריקה, הוברח רדפא לביקור בישראל וברקת ערך לו סיור על מנת שיכיר את נתיבי התעופה ונקבעו דרכי התקשרות. בתקופת כהונתו של ברקת בראש הענף הורחבה מאוד פעילותו והוכנה התשתית המודיעינית למבצע מוקד בו חוסלה היכולת המבצעית של חילות האוויר הערבים במלחמת ששת הימים. טרם המלחמה נפגש, בעודו במדים, עם משה דיין ועם מנחם בגין, ועדכן אותם בהתפתחויות. זאת עוד בטרם הצטרפו לממשלת אחדות לאומית, שהוקמה ימים אחדים לפני המלחמה. לאחר המלחמה קודם ברקת לדרגת אלוף-משנה והמשיך לכהן במחלקת המודיעין של החיל במלחמת ההתשה בה רוכזו מאמצים רבים להספקת מטרות איכות ומיפוי מערכי טילי קרקע-אוויר במצרים. כמו כן זוהתה יחידת המכ"ם המתקדם P-12, שהובאה לישראל במבצע תרנגול 53. ביולי 1970 הוחלף על ידי שמואל שפר, והוא מונה למפקד בסיס חצרים. בתקופתו הוקמה בבסיס טייסת 107 כטייסת מטוסי F-4 פנטום בפיקודו של יפתח ספקטור.
לאחר רציחתו של ג'ו אלון מונה ברקת למחליפו כנספח אווירי בארצות הברית בדרגת תת-אלוף. הוא כיהן בתפקיד בתקופת מלחמת יום הכיפורים. לאחר תקרית שפגעה ביחסים בין הנספח הצבאי מוטה גור למחלקת ההגנה של ארצות הברית, ניהל ברקת את התקשורת מול שר ההגנה ג'יימס ר' שלזינגר ולאחר מכן הצטרף לשגריר שמחה דיניץ לפגישה בבית הלבן עם נשיא ארצות הברית ריצ'רד ניקסון במטרה לשכנעו להוציא לפועל רכבת אווירית של סיוע אמריקאי לישראל, שזכתה לכינוי מבצע ניקל גראס. לאחר המלחמה שימש כממלא מקום הנספח הצבאי בוושינגטון עד למינויו של אברהם אדן.
במשך שנים רבות שימש נציג המספנה הגרמנית המייצרת את הצוללות מסדרת דולפין והצוללות מסדרת דולפין AIP מול מערכת הביטחון. ב-2009 החליף אותו מיקי גנור.
נסיבות החלפתו בגנור שנויות במחלוקת ועומדות במרכז תיק 3000. ברקת העיד שרק הלחצים של גנור ושל אליעזר מרום הביאו להדחתו בכדי שהעמלות על המכירות יעברו לגנור במקום לברקת. אלא שביוני 2023 עדותו של מנכ"ל טיסנקרופ וולטר פרייטג הציגה לבית המשפט גרסה אחרת שעל פיה המחלוקות בין ברקת לחברה התחילו עוד לפני 2009 עת דרש להעביר את שכרו לחשבונות בהולנד לשם הפחתת תשלום המס לישראל. בנוסף, ברקת כבר החל לחפש חברות אחרות לייצוג. באחת מהן ATLAS CORP הוא תיווך עסקה למכירת חלקי חילוף לצוללות, אלא שאטלס היא חברת-בת של טיסנקרופ ודבר התיווך הכפול התגלה, ואז פרייטג החליט על סיום העסקתו.
חיים אישיים
ברקת נשוי למרים ששירתה ביחידת הבקרה של חיל האוויר, לזוג שלושה ילדים, מתגוררים ברמת השרון.
גלי דינור
גלי דינור (נולדה ב-1954) היא חוקרת מקרא ישראלית וראש החוג למקרא במכללת לוינסקי לחינוך בתל אביב, מדריכה פדגוגית של הוראת מקרא ומבקרת ספרות.
ביוגרפיה
דינור נולדה וגדלה בעיר חולון. היא בעלת תואר שלישי במקרא מאוניברסיטת תל אביב. את עבודת התיזה "סוגיית הגבעונים במקרא" ואת עבודת הדוקטורט "פרשת מזבח שניים וחצי השבטים (יהושע כב 9 - 34): ניתוח לשוני, ספרותי ואידאולוגי" כתבה בהנחייתה של פרופ' יאירה אמית. מאז סיום עבודת התזה ועד היום היא משמשת כמרצה בכירה וחוקרת מקרא במכללת לוינסקי לחינוך.
תחומי מחקרה:
עיסוקיה האקדמיים של גלי דינור משולבים כל העת בפעילות ציבורית וחינוכית בנושא המקרא והדרכים להוראתו. במסגרת זו היא מעבירה השתלמויות והדרכות מתקדמות למורים לתנ"ך במט"ח, במכון מופ"ת ובמוסדות אקדמיים שונים.
חיים אישיים
דינור מתגוררת ברמת גן. היא נשואה לעו"ד ראובן דינור ולהם שלושה ילדים ונכדים.
קית' קרלוק
קית' קרלוק (באנגלית: Keith Carlock; נולד ב-29 בנובמבר 1971) הוא מתופף ג'אז אמריקאי, שניגן עם טוטו, וויין קרנץ, סטילי דן, ג'יימס טיילור, דונלד פגן, וולטר בקר, טל וילקנפלד, ג'ון מאייר, סטינג וכריס בוטי.
הוא חבר בהיכל התהילה של מוזיקאי מיסיסיפי.
ביוגרפיה
קרלוק נולד בקלינטון, מיסיסיפי, ולמד באוניברסיטת צפון טקסס.
באוקטובר 2009 הוא הוציא סרט הדרכה על גבי DVD בשם: "The Big Picture: Phrasing, Improvisation, Style, and Technique" (בתרגום חופשי: "התמונה הגדולה: ביטויים, אימפרוביזציה, סגנון וטכניקה).
קרלוק נפגש והחל לנגן עם סטילי דן בסוף שנות התשעים, והופיע באלבומם Two Against Nature שיצא בשנת 2000 וEverything Must Go שיצא בשנת 2003. קרלוק ניגן בטור הופעות איתם מאז 2003 והמשיך לעשות זאת למרות מותו של וולטר בקר (שהייה מייסד הלקה) בשנת 2017. בינואר 2014 הצטרף קרלוק ללהקת טוטו כאשר הוא מחליף את המתופף הוותיק סיימון פיליפס. הוא ניגן בכל רצועות האלבום "Toto XIV" ווניגן בטור ההופעות שלהם באפריל – מאי 2014.
קרלוק משתמש בסט תופים של חברת Gretsch, עורות של חברת Evans, מצלות של חברת Zildjian, ומקלות תופים של Vic Firth.
משפט הפירוק הספקטרלי
במתמטיקה, ובפרט באלגברה ליניארית ואנליזה פונקציונלית, משפט הפירוק הספקטרלי (הנקרא לעיתים משפט הלכסון האוניטרי) הוא שורה של תוצאות הנוגעות לאופרטורים ליניאריים או למטריצות. במונחים רחבים, המשפט הספקטרלי מספק תנאים שתחתיהם אופרטור ליניארי או מטריצה ניתנים ללכסון (כלומר, ניתן להציגם כמטריצה אלכסונית ביחס לבסיס כלשהו). מושג הלכסון הוא ברור למדי עבור אופרטור על מרחב סוף-ממדי, אך הוא דורש התאמה מסוימת עבור המקרה של אופרטור על מרחב אינסוף-ממדי. באופן כללי, המשפט הספקטרלי מזהה מחלקה של אופרטורים ליניאריים אשר ניתנים להצגה כאופרטורי הכפלה ואופרטורים שכאלה הם יחסית קלים להבנה. בשפה יותר מופשטת, המשפט הספקטרלי הוא טענה על אלגבראות סי כוכב קומוטטיביות. למשפט יש שימושים באנליזת פורייה ובתחומים רבים אחרים.
בגרסתו הפשוטה ביותר, המשפט אומר שכל מטריצה הרמיטית (מעל שדה המספרים המרוכבים או שדה המספרים הממשיים) היא לכסינה אוניטרית מעל אותו שדה וכל ערך עצמי שלה הוא ממשי. כלומר, אם \ A = A^*, אז קיימות מטריצה אוניטרית \ U ומטריצה אלכסונית ממשית \ D כך ש-\ A=UDU^{*}. את המשפט ניתן להכליל למטריצות נורמליות ובאופן כללי יותר, לאופרטורים נורמליים על מרחב הילברט. גרסה מתוחכמת יותר של המשפט אף אומרת שבהינתן משפחה של אופרטורים נורמליים מתחלפים בכפל (כלומר לכל שני אופרטורים T,S במשפחה), ניתן ללכסן את כל האופרטורים במשפחה "סימולטנית".
המשפט הספקטרלי מספק בנוסף פירוק קנוני של המרחב הווקטורי עליו האופרטור פועל. פירוק זה ידוע בתור הפירוק הספקטרלי.
המקרה הסוף-ממדי
לכל שני וקטורים x,y \in V, או באופן שקול ש-A = A^*, כאשר A^* מסמן את הצמוד ההרמיטי של A. אם A היא מטריצה ממשית, זה שקול לכך ש-A = A^t (כלומר, A מטריצה סימטרית). נזכיר כי וקטור עצמי של A הוא וקטור (שונה מאפס) x כך ש- לאיזשהו סקלר \lambda. במקרה זה \lambda נקרא הערך העצמי המתאים ל-x.
משפט הפירוק הספקטרלי: קיים בסיס אורתונורמלי של המורכב מווקטורים עצמיים של A וכל ערך עצמי של A הוא ממשי.
הוכחה: על פי המשפט היסודי של האלגברה, לכל פולינום (מעל שדה המספרים המרוכבים) יש לפחות שורש אחד. בפרט, לפולינום האופייני של \ A יש שורש שהוא ערך עצמי של \ A. נסמן ערך עצמי זה ב-\ \lambda. נסמן ב- את הווקטורים העצמיים המתאימים לערך העצמי \ \lambda. בהסתמך על תהליך גרם-שמידט, נוכל להניח, ללא הגבלת הכלליות, שהווקטורים אורתוגונליים זה לזה ולנרמל אותם כך שיהוו בסיס אורתונורמלי למרחב העצמי המתאים לערך העצמי \ \lambda.
נשים לב שתת-המרחב אינווריאנטי תחת \ A. מההרמיטיות של A נובע ש- גם הוא אינווריאנטי תחת \ \ A (כלומר ניתן להביא את המטריצה לצורת מטריצת בלוקים אלכסונית כך שיש בלוק שמתאים ל- ויש בלוק אחר שמתאים ל-). כעת מאותו שיקול עבור תת-המרחב נובע שקיים ערך עצמי ומרחב עצמי מתאימים עבור הבלוק המתאים לו. כך ניתן להמשיך עד שהמרחב הניצב למרחב העצמי המתקבל הוא מרחב האפס.
בכך נקבל בסיס אורתונורמלי ל- המורכב מווקטורים עצמיים של A. הערכים העצמיים שהתקבלו בתהליך זה הם ממשיים, כי אם \lambda הוא ערך עצמי של A המתאים לווקטור עצמי x, אז  ואז
מאחר ש-x \ne 0, ניתן לצמצם ולקבל ש- ולכן \lambda הוא ממשי. זה מסיים את ההוכחה.
מסקנה: כל מטריצה הרמיטית היא לכסינה אוניטרית. כלומר, אם \ A = A^*, אז קיימות מטריצה אוניטרית \ U ומטריצה אלכסונית \ D כך ש-\ A=UDU^{*}.
הוכחה: הייצוג של A כמטריצה אלכסונית התקבל בהוכחת המשפט לעיל. כמו כן, בהינתן בסיס אורתונורמלי למרחב כפי שמובטח לנו מהמשפט, נסמן את המטריצה המלכסנת (קרי, המטריצה ששורותיה הם הווקטורים העצמיים של A) ב-U ונשים לב שכיוון שהווקטורים העצמיים אורתונורמליים, זוהי מטריצה אוניטרית. אי לכך, A לכסינה אוניטרית.
זהו הפירוק הספקטרלי של A. בנוסף מתקיים (שהרי הווקטורים העצמיים מהווים בסיס למרחב) וכן  לכל i \ne j (מכיוון שהמרחבים העצמיים המתאימים לערכים עצמיים שונים הם אורתוגונליים זה לזה, לפי ההוכחה).
הכללות ושימושים
ההצבה של A בפולינום p שווה ל-
זה נובע מכך ש- הן הטלות אורתוגונליות אשר פורשות את המרחב וניצבות זו לזו. בפרט הדבר מאפשר חישוב מהיר במיוחד של חזקות טבעיות של המטריצה. ניתן להשתמש בפירוק גם כדי לחשב שורש ואקספוננט של מטריצה.
משפט הפירוק הספקטרלי לאופרטורים קומפקטיים צמודים עצמית
במרחב הילברט כללי, משפט הפירוק הספקטרלי לאופרטורים קומפקטיים צמודים עצמית בעיקרו זהה לנוסח הסוף-ממדי של המשפט. המושגים של וקטור עצמי, ערך עצמי, מרחב עצמי ואופרטור צמוד עצמית מוגדרים במקרה האינסוף-ממדי באותו האופן כמו במקרה הסוף-ממדי.
משפט: יהי A אופרטור קומפקטי צמוד עצמית על מרחב הילברט (מרוכב או ממשי) \mathcal{H}. אז קיים בסיס אורתונורמלי של \mathcal{H} המורכב מווקטורים עצמיים של A וכל ערך עצמי של A הוא ממשי. קבוצת הערכים העצמיים של A מורכבת כולה מנקודות מבודדות, פרט אולי ל-0 (אם הוא בכלל ערך עצמי) והיא בפרט בת מנייה. המרחב העצמי המתאים לכל ערך עצמי שונה מאפס הוא סוף-ממדי.
כמו בהוכחה של המשפט הספקטרלי במקרה הסוף-ממדי, גם כאן הרעיון המרכזי הוא להוכיח את קיומו של לפחות וקטור עצמי אחד של A. מרגע שעשינו זאת, ניתן לקבל באופן אינדוקטיבי מערכת אורתונורמלית של וקטורים עצמיים של A ובעזרת הקומפקטיות של A ניתן להראות שמערכת זו היא בסיס אורתונורמלי למרחב. במקרה כללי זה, לא ניתן להשתמש במשפט היסודי של האלגברה כדי להוכיח את קיומו של וקטור עצמי (שהרי הפולינום האופייני כלל לא מוגדר עבור אופרטורים במרחב הילברט כללי). על ידי שימוש בכופלי לגרנז', ניתן להוכיח שעבור אופרטור הרמיטי T על מרחב הילברט סוף-ממדי, הערך העצמי הגדול ביותר שלו שווה ל-. מכאן ניתן לשער שעבור אופרטור קומפקטי צמוד עצמית על מרחב הילברט שרירותי, המספר יהיה ערך עצמי שלו גם אם המרחב הוא אינסוף-ממדי. השערה זו מסתברת כנכונה וזוהי תמצית ההוכחה לגרסה זו של המשפט הספקטרלי.
הפירוק הספקטרלי ל-A אשר ניתן על ידי המשפט הוא
כאשר \varphi_k הם וקטורים עצמיים של A עם ערכים עצמיים מתאימים \lambda_k. הסכום באגף ימין אינו חייב להיות אינסופי (ייתכן של-A יש רק מספר סופי של ערכים עצמיים) אך כאשר הוא אינסופי, מתקיים בהכרח כאשר. במקרה זה, האופרטור שמגדיר אגף ימין בשוויון לעיל לא רק מתכנס נקודתית ל-A אלא גם מתכנס אליו בנורמה האופרטורית.
הצגה אחרת לפירוק הספקטרלי של A היא כדלקמן:
כאשר P_i היא ההטלה האורתוגונלית על המרחב העצמי של \lambda_i וההתכנסות באגף ימין (אם מדובר בסכום אינסופי) היא בנורמה האופרטורית. כמובן, מתקיים גם ו- עבור i \ne j, באופן אנלוגי למשפט הפירוק הספקטרלי הסוף-ממדי.
אם הוא בסיס אורתונורמלי ל-\mathcal{H} כפי שמובטח במשפט (כלומר, \varphi_{b} הוא וקטור עצמי של A עם ערך עצמי מתאים \lambda_b) אז ניתן להגדיר העתקה אוניטרית  (ראו מרחב Lp) על ידי. לפי הגדרה, A דומה אוניטרית לאופרטור UAU^{-1} על וקל לבדוק שמתקיים. כלומר, A דומה אוניטרית לאופרטור "אלכסוני" על או "לכסינה". בדרך כלל \mathcal{H} הוא ספרבילי ואז ניתן לזהות את B עם \mathbb{N} ולהציג את האופרטור UAU^{-1} בתור המטריצה האינסופית, באנלוגיה מוחלטת למקרה הסוף-ממדי.
נוסחי המשפט לעיל נכונים באופן כללי לאופרטורים נורמליים (אם כי להם יכולים להיות ערכים עצמיים מרוכבים) וכמו במקרה הסוף-ממדי, גם כאן ניתן למצוא פירוק ספקטרלי משותף עבור משפחה של אופרטורים קומפקטיים נורמליים מתחלפים בכפל (ההצגות המתקבלות הן דומות לאלה שבמקרה הסוף-ממדי). כמו כן, בהינתן פונקציה מרוכבת חסומה, ניתן להגדיר אופרטור קומפקטי נורמלי חדש לפי:
בכך מתקבל תחשיב פונקציונלי עבור משפחת האופרטורים הקומפקטיים הנורמליים, בדומה למקרה הסוף-ממדי.
דוגמה
יהי מרחב הפונקציות המרוכבות האינטגרביליות לבג בריבוע על הקטע  (ראו מרחב Lp). זהו מרחב הילברט עם המכפלה הפנימית. בהינתן פונקציה, ניתן להגדיר אופרטור ליניארי על \mathcal{H} באופן הבא:
זהו אופרטור ליניארי חסום על \mathcal{H}. קל לבדוק שהצמוד ההרמיטי של T_K הוא האופרטור T_{K^'}, כאשר. מכאן נובע בקלות ש-T_K הוא אופרטור נורמלי ובעזרת משפט ארצלה-אסקולי ניתן להראות שהוא אופרטור קומפקטי. לכן ניתן להפעיל את המשפט הספקטרלי לאופרטורים קומפקטיים נורמליים ולקבל את ההצגה הבאה עבור T_K:
כאשר \varphi_{i} הם הווקטורים העצמיים של T_K (בהקשר זה, יותר מקובל לקרוא להם פונקציות עצמיות) ו-\lambda_i הם הערכים העצמיים המתאימים להם. הסכום באגף ימין (אם הוא אינסופי) מתכנס ביחס לנורמה של \mathcal{H}, כלומר
T_K הוא דוגמה לאופרטור הילברט-שמידט. באותו נושא, ראו משפט מרסר.
משפט הפירוק הספקטרלי לאופרטורים חסומים צמודים עצמית
כעת נדון במקרה של אופרטור חסום וצמוד עצמית A על מרחב הילברט כלשהו \mathcal{H}. במקרה זה, הנוסח המקורי של משפט הפירוק הספקטרלי (במקרה הסוף-ממדי או במקרה של אופרטור קומפטי) אינו בהכרח מתקיים. למשל, אופרטור ההכפלה על  הוא חסום וצמוד עצמית אבל כלל אין לו ערכים עצמיים. הפתרון לבעיה זו הוא להחליף את קבוצת הערכים העצמיים בספקטרום של A (אשר בניגוד לקבוצת הערכים העצמיים, מובטח לנו שהוא תמיד אינו ריק). בצורה זו ניתן לקבל הכללות לנוסחים האחרים של המשפט הספקטרלי. במקרה זה, האופרטור לא יתפרק לסכום בן מניה של הטלות, אלא לאינטגרל ביחס למעין מידה על הספקטרום של האופרטור. גם הנוסח השני של המשפט ניתן להכללה בהקשר זה: האופרטור יהיה דומה אוניטרית לאופרטור הכפלה על (עבור מרחב מידה מתאים ).
כמו במקרים הקודמים, גם כאן המשפט ניתן להכללה לאופרטורים נורמליים. כמו כן, אם \mathcal{T} היא משפחה של אופרטורים חסומים ונורמליים אשר מתחלפים בכפל זה עם זה, ניתן למצוא פירוק ספקטרלי משותף לכל משפחת האופרטורים. במקרה זה אלגברת האופרטורים הנוצרת על ידי \mathcal{T} היא אלגברת סי כוכב קומוטטיבית והדבר מאפשר שימוש בטכניקות החזקות של תורת גלפנד כדי לקבל הוכחה קצרה לגרסה כללית זו של המשפט הספקטרלי. לפני הצגת גרסה זו של המשפט, אנו צריכים מספר מושגים מקדימים. למען הפשטות, נניח ש-\mathcal{H} הוא מרחב הילברט מעל שדה המספרים המרוכבים.
נוסח המשפט משתמש במושג של מידה \mathcal{H}-הטלתית, שהיא העתקה על מרחב מדיד אשר מחזירה הטלות אורתוגונליות על מרחב ההילברט \mathcal{H} ומקיימת אקסיומות דומות לאלה של מידה חיובית. ניתן להגדיר את האינטגרל של פונקציה מרוכבת חסומה ביחס לכל מידה הטלתית. לפרטים, ראו את הערך על מידות הטלתיות.
כעת אנו יכולים לנסח את המשפט הספקטרלי בהקשר הנוכחי.
משפט: תהי \mathcal{A} תת-אלגברת סי כוכב קומוטטיבית של ונניח שהיא לא מנוונת. נסמן ב-\Sigma את הספקטרום שלה. אזי קיימת מידה \mathcal{H}-הטלתית רגולרית יחידה P על \Sigma כך שמתקיים לכל. בנוסף, אם הוא אופרטור חסום כלשהו, התנאים הבאים שקולים:
המידה P במשפט מכונה לעיתים המידה הספקטרלית המתאימה ל-\mathcal{A}.
ההעתקה מציגה את האלגברה  כאוסף של אופרטורים חסומים על \mathcal{H} (ספציפית, בתור האלגברה \mathcal{A}). ניתן להרחיב הצגה זו ל- באופן הבא. אם, ההעתקה היא פונקציונל ליניארי חסום על  בעל נורמה החסומה מלעיל על ידי. ממשפט ההצגה של ריס לפונקציונלים ליניאריים חסומים על C_0 (\cdot) נובע שקיימת מידת בורל מרוכבת רגולרית יחידה \mu_{u,v} על \Sigma כך ש- לכל וכך ש-. \mu_{u,v} מכונה לעיתים המידה הספקטרלית המתאימה ל-u ו-v. כעת בהינתן, מתקיים
לכל. קל לבדוק שהתבנית היא ססקווילינארית ואי-השוויון לעיל מראה שהיא חסומה, לכן לפי משפט ההצגה לתבניות ססקווילינאריות חסומות על מרחב הילברט, קיים אופרטור חסום יחיד  כך ש- לכל  וכך ש-. בכך הרחבנו את התמרת גלפנד ההפוכה להצגה של האלגברה  כתת-אלגברת סי כוכב של  (המכילה כמובן את \mathcal{A}). זהו המפתח להוכחת נוסח זה של המשפט הספקטרלי, שכן כעת ניתן פשוט להגדיר לכל קבוצת בורל, כאשר \chi_{E} היא הפונקציה המציינת של E. בכך מתקבלת מידה \mathcal{H}-הטלתית P אשר מקיימת את כל התכונות במשפט. לכן P מקיימת גם את השוויון לכל.
כעת נציג את ההכללה של הנוסח השני של משפט הפירוק הספקטרלי, אשר מדבר על דמיון אוניטרי של אופרטור (או באופן כללי יותר, אלגברת אופרטורים) לאופרטור הכפלה על L^2 (או באופן כללי, אלגברה של אופרטורי הכפלה).
משפט: תהי \mathcal{A} תת-אלגברת סי כוכב קומוטטיבית של ונניח שהיא לא מנוונת. נסמן ב-\Sigma את הספקטרום שלה. אזי קיים מרחב מידה פריק וסמי-סופי, העתקה אוניטרית והומומורפיזם איזומטרי של אלגבראות סי כוכב  מ-\mathcal{A} ל- כך ש- לכל  ולכל. ניתן לבחור את \Omega להיות איחוד זר של עותקים של תתי-קבוצות מסוימות של \Sigma כך ש-\mu היא סופית על כל קבוצה באיחוד ומתקיים על כל קבוצה באיחוד. אם \mathcal{H} הוא ספרבילי, ניתן לבחור את \mu להיות מידה סופית.
יש חיסרון מסוים בנוסח זה של המשפט הספקטרלי ביחס לנוסח שניתן קודם לכן - מרחב המידה וההעתקה האוניטרית U, בניגוד למידה ההטלתית P, אינם נקבעים באופן יחיד על ידי \mathcal{A}. הדבר מקשה על מציאת קריטריון לדמיון אוניטרי בין שני אופרטורים נורמליים חסומים שרירותיים. עם זאת, המשפט עודנו שימושי בנוסח זה. נעיר שלמרות חוסר היחידות במשפט, קיימת בחירה קנונית של מרחב המידה וההעתקה U, אשר ניתנת על ידי תורת האן-הלינגר של ריבויים ספקטרליים.
אופרטור נורמלי חסום על מרחב הילברט ותחשיב פונקציונלי
נצמצם כעת את כל התאוריה הכללית לעיל למקרה של אופרטור נורמלי יחיד T על מרחב הילברט \mathcal{H}. במקרה זה, תהי האלגברה הנוצרת על ידי T,T^* ו-I. זוהי אלגברת סי כוכב קומוטטיבית ולא מנוונת (הקומוטטיביות נובעת מהנורמליות של T) וניתן להפעיל עליה את המשפטים הקודמים. יתרה מזאת, תורת גלפנד אומרת שבמקרה זה ניתן לזהות את הספקטרום של עם  (הספקטרום של האופרטור T) כך שהתמרת גלפנד של T מזוהה עם הפונקציה  על. לכן קיימת מידה הטלתית P_T על כך ש-.
התכונות הסטנדרטיות של מידות הטלתיות (ובפרט אינטגרציה ביחס להן) הופכות הצגה זו של האופרטור לנוחה במיוחד. למשל, היא מאפשרת לזהות בקלות את הערכים העצמיים של האופרטור T: אם אז התמונה של ההטלה  שווה לגרעין של המרחב העצמי המתאים ל-\lambda_0, כלומר ל-. לכן \lambda_0 הוא ערך עצמי של T אם ורק אם תמונת ההטלה היא שונה ממרחב האפס. בפרט, ל-T אין ספקטרום נקודתי (כלומר, אין לו ערכים עצמיים) אם ורק אם המידה P_T היא לא אטומית.
אם הוא פולינום מרוכב ב-\lambda ו-, ההצבה הפורמלית של T בפולינום (במקום המשתנה \lambda) שווה לאופרטור. מסיבה זו טבעי להגדיר את האופרטור (עבור  שרירותית) באופן הבא:
בצורה זו מתקבל תחשיב בורל פונקציונלי עבור האופרטור T. שימוש טיפוסי בתחשיב זה הוא לצורך הגדרת שורש של אופרטור חיובי חסום. קל להראות שהספקטרום של אופרטור חיובי מכיל רק מספרים ממשיים אי-שליליים ולכן ניתן להגדיר את \sqrt{T} לפי הנוסחה הנ"ל.
לפני הצגת התכונות של התחשיב הפונקציונלי, נגדיר מושג של התכנסות אשר מופיע באופן שכיח בהקשר זה. אם היא סדרה של פונקציות מרוכבות על קבוצה כלשהי S, נאמר ש-f_n \to f נקודתית ובחסימות אם  לכל s \in S ו-.
משפט (תחשיב בורל פונקציונלי לאופרטורים נורמליים חסומים): יהי אופרטור נורמלי. אזי קיים הומומורפיזם יחיד של אלגבראות כוכב מ- ל- עם התכונות הבאות:
והוא מוגדר כנזכר לעיל. בנוסף יש לו את התכונות הבאות:
נדגים את התחשיב הפונקציונלי עבור אופרטור הכפלה. יהי מרחב מידה ויהי. נניח ש-T הוא אופרטור של הכפלה בפונקציה (כלומר Tf=\phi f לכל ). אז קל להראות שהספקטרום של T הוא הטווח העיקרי של \phi, כלומר קבוצת הנקודות עבורן הקבוצה  היא ממידה חיובית לכל בחירה של. מכאן נובע ש- לכמעט כל (ביחס למידה \mu). מאחר ש- הוא מרחב של מחלקות שקילות (אנו מזהים פונקציות אשר שוות זו לזו \mu-כב"מ), ניתן להניח ללא הגבלת הכלליות ש-. אז ניתן להראות ש- הוא אופרטור הכפלה ב- עבור כל בחירה של.
משפט הפירוק הספקטרלי לאופרטורים כלליים צמודים עצמית
קיימת גם גרסה של המשפט הספקטרלי לאופרטורים ליניאריים נורמליים אשר אינם בהכרח חסומים. למשל, על פי רוב, אופרטורים דיפרנציאליים הם לא חסומים. גרסה זו של המשפט הספקטרלי משמשת בהוכחת משפט סטון על חבורות חד-פרמטריות אוניטריות.
קרב לה קאטו
קרב לה קאטו התחולל ב-26 באוגוסט 1914, לאחר נסיגת הבריטים והצרפתים מקרב מונס וכחלק מהנסיגה הגדולה למארן.
רקע
ב-25 באוגוסט בלילה דחקו כוחותיו של אלכסנדר פון קלוק הגרמני את הגיס הבריטי השני בפיקודו של גנרל הוראס סמית'-דוריאן סמוך ללה קאטו. הגיס השני התנתק מכוחותיו של דאגלס הייג, שכללו שלוש דיוויזיות וכוח פרשים קטן והיו במרחק שמונה ק"מ מזרחה. הגיס נקלע למצב בו גם נסיגה הייתה בהכרח חושפת אותו למתקפה גרמנית, ועל כן החליט סמית'-דוריאן לתקוף למחרת בבוקר, על אף עייפות החיילים לאחר כמה ימי לחימה בנסיגה, ובניגוד לדעת מפקדו, ג'ון פרנץ', שביקש לשמור על הצבא בכל מחיר מפני שחשש מפני "סדאן שנייה".
לרשות הגרמנים עמדו שלוש דיוויזיות שיכלו להשתתף בתקיפה באותו יום. הגיס המזרחי בפיקודו של פון קלוק היה רחוק מדי ושני גייסות ניסו לאגף את הבריטים ממערב. תנועה זו נעצרה על ידי הארמייה הצרפתית השישית בפיקודו של מונורי.
מהלך הקרב
ב-26 באוגוסט עם שחר החלה הארטילריה הגרמנית בהרעשת הקו הבריטי שהתפרס לאורך שמונה ק"מ. בניגוד לקרב מונס שבו התנהלו חילופי האש העיקריים באש רובים, כאן הוכיחה התותחים את יעילותם של ירי מהיר ושל פגזי רסס על כוחות חי"ר. בעוד הבריטים פרסו את תותחיהם במרחק 50–200 מטרים מאחורי קווי החי"ר והיו חשופים לעין הגרמנים, התותחים הגרמנים ירו אש תלולת מסלול ממקום שנסתר מעין הבריטים.
לאחר אבדות כבדות, החלו להתפורר אגפי הבריטים בשעות הצהריים והחי"ר הגרמני החל בהתקדמות. הבריטים ניסו לבלום אותם בעיקר באש רובים מתוך תעלות רדודות שנחפרו בחיפזון, טקטיקה שהאטה את הגרמנים עד שדוריאן הצליח לנהל נסיגה מסודרת כשעל אגפו השמאלי מגן כוח פרשים צרפתי, ואגפו השני חשוף. בלילה נסוגו כוחות הבריטים והצרפתים לסן-קנטן לאחר ש-7812 בריטים נפגעו, כולל 2,600 שבויים. כמו כן, הם השאירו מאחור 38 תותחים, לאחר שהתותחנים פירקו מרובם את הסדנים והכוונות.
לאחר הקרב
מטרת הבריטים הייתה לאפשר נסיגה מסודרת של חיל המשלוח ולעכב ככל הניתן את הגרמנים בתנועתם מערבה. מטרה זו הושגה למשך חמישה ימים, לאחר שקרב לה קאטו אילץ את הגרמנים להתארגן מחדש.
מאוחר יותר, ספג דוריאן ביקורת ממפקדו ג'ון פרנץ' שפקד עליו לסגת ולא להתעכב בלה קאטו.
כדורת
כדורת (כַּדֹּרֶת) (בלעז: באולינג; מאנגלית: Bowling) הוא משחק כדור ליחיד או לקבוצה, הדורש מיומנות, דיוק וריכוז. מטרת המשחק היא לצבור מקסימום נקודות על ידי הפלת מרב הפינים. תוך כדי משחק עם שולי המגרש עשרת הפינים מסודרים בסוף המסלול והפלתם נעשית על ידי גלגול כדור כבד לעברם. גלגול מדויק וחזק יביא להפלת כל הפינים.
ליגת הכדורת הטובה בעולם היא Professional Bowlers Association ובקיצור PBA המתקיימת בארצות הברית.
שחקן הכדורת הטוב בהיסטוריה הוא וולטר ריי ויליאמס המחזיק ב-47 תארים. אור אבירם הוא שחקן הכדורת הישראלי היחיד שזכה בגביע העולם (2013) והיה אלוף אירופה.
בכדורת מקובל לגלגל את הכדור ביד אחת אולם ניתן גם לגלגלו בשתי הידיים. הטכניקה המקובלת לגלגלו בשתי ידיים הומצאה על ידי ג'ייסון בלמונטי מאוסטרליה.
מפלגת האיסור
מפלגת האיסור היא מפלגה בארצות הברית התומכת בהטלת איסור על שתייה והפצה של משקאות אלכוהוליים. על אף שהישגיה בקלפי לא היו רבים, השפיעה רבות על דעת הקהל בסוף המאה ה-19 ותחילת המאה ה-20, דבר שהביא להעברת התיקון ה-18 לחוקת ארצות הברית בשנת 1920.
כדורת
אופן המשחק
אחיזת הכדור מתבצעת עם שתי האצבעות האמצעיות (אמה וקמיצה) והאגודל, שמיועד לתמיכה בלבד (מומלץ שלא להכניס את האגודל לגמרי, על מנת שהזריקה תהיה קלה). ישנה אפשרות לכפפת -יד, אשר אוחזת את פרק כף -היד, כדי לשלוט טוב יותר בכדור.
מיקום הפגיעה המומלץ הוא בצידו הימני של הפין הראשון ובזווית אליו. זריקה זאת (בעוצמה מספקת) יכולה לגרוף איתה את כל הפינים.
מפלגת האיסור
המפלגה נוסדה בשנת 1867 ובשנותיה הראשונות הנהיג אותה ג'ון רסל ממישיגן. המפלגה הצליחה להביא לחקיקת חוקים האוסרים ייצור ומכירה של משקאות אלכוהוליים במועצות מקומיות רבות ובכמה ממדינות ארצות הברית. מצע המפלגה כלל גם אלמנטים פרוגרסיבים.
נציגים של מפלגת האיסור שהצליחו בבחירות כללו את סוזנה סאלטר מארגוניה קנזס, שהייתה האישה הראשונה בארצות הברית לכהן כראש עיר, את צ'ארלס רנדל שכיהן בבית הנבחרים של ארצות הברית מטעם אחד ממחוזות קליפורניה בין השנים 1915–1921, ואת סידני כץ שכיהן כמושל פלורידה בין השנים 1917–1921.
כדורת
טכניקת ההטלה
טכניקת הטלת הכדור כוללת בדרך כלל 4 צעדים מדודים בתיאום עם טלטול הכדור והטלתו. על משטח הגישה למסלול יש 3 קווים. הקו הראשון במרחק שלושה צעדים מהמסלול, השני ארבעה והשלישי חמישה.
מפלגת האיסור
עם העברת התיקון ה-18 לחוקת ארצות הברית בשנת 1920, השיגה המפלגה את יעדה כאשר רבים לא ראו עוד צורך לתמוך בה. לאחר שתוצאות האיסור על ייצור והפצת אלכוהול בארצות הברית נחשבו בדעת הקהל כשליליים, התיקון ה-21 לחוקת ארצות הברית ביטל את התיקון ה-18 ומפלגת האיסור הפכה למפלגה שולית. עם זאת, המפלגה ממשיכה להתקיים ומעמידה מועמד לנשיאות בכל מערכת בחירות החל משנת 1872. מועמדה בבחירות לנשיאות ארצות הברית בשנת 2008 הוא ג'ין אמודסון ממדינת וושינגטון. מועמדה בבחירות לנשיאות ארצות הברית בשנת 2012 הוא ג'יימס האדג'ס מפנסילבניה.
כדורת
טכניקת ההטלה
משמעות הצעדים הנוספים היא הנפה גבוהה יותר של הכדור לאחור בזמן הטלטול לקבלת תיזמון טוב יותר, מה שיאפשר דיוק רב יותר. אין חשיבות רבה לעוצמת הגלגול אל הפינים, הדיוק וזווית כניסת הכדור (6.8 מעלות) חשובים יותר. אין לרוץ עם הכדור אלא לבצע הליכה רציפה תוך טלטולו ושיחוררו בצעד האחרון שהוא צעד הגלישה וההתייצבות.
עבור 3 צעדים יש לפתוח ברגל שמאל, להמשיך בימין תוך הרמת הכדור אחורה, ולסיים שוב עם רגל שמאל תוך הורדת הכדור חזרה והטלתו אל המסלול.
מומלץ להטות את רגל ימין שמאלה מאחורי הגוף עם ההטלה על-מנת לשמור על שיווי משקל ועל-מנת להטות את הגוף כך שיהיה כמעט מאונך למסלול.
עבור 4 צעדים יש להוסיף רגל ימין פותחת, ועבור 5 רגל שמאל פותחת (שמאל, ימין, שמאל, ימין תוך הרמה, שמאל תוך הטלה).
על גבי המסלול יש 7 חיצים. החצים מסייעים בכיוון הכדור אל מיקום הפגיעה הרצוי בפינים. בזריקה להפלת כל הפינים כדאי לכוון אל השליש הימני של הפין האמצעי כשהכדור חולף כשני לייסטים מימין לחץ האמצעי.
גלגול דרך החץ האמצעי לפין האמצעי ישאיר בדרך כלל את שני הפינים שבקצוות (7,10) או אף את 4 הפינים שבקצוות (4,7,6,10) ללא סיכוי להפלת כולם בזריקה השנייה (ספליט).
בחירת כדור
שחקנים קבועים משחקים בכדור קבוע משלהם, ואף מזמינים כזה במיוחד. שחקנים מזדמנים דואגים להימצאות של לפחות כדור אחד המתאים להם בין הכדורים במסלול בו הם משחקים.
יש לוודא כי האצבעות אוחזות בנוחות בחורי הכדור, לא נמתחות מדי כדי להגיע לחורים (כי הכדור מיועד ליד גדולה יותר) ולא עלולות להיתפס בחור האגודל, אבל מסוגלות להיכנס לחור.
יש לבחור כדור שניתן להרימו כלפי מעלה בנוחות. מספר הכדור, המייצג את משקלו בליברות (2.2 ליברות = 1 ק"ג), רשום על הכדור ומיוצג בדרך כלל גם צבעו (באותו אולם כדורת יהיו בדרך כלל כל הכדורים באותו משקל גם באותו צבע).
טכניקת הכדור המסובב
טכניקת הכדור המסובב היא טכניקה שמטרתה להפיל כמה שיותר פינים בפעם אחת. זוהי טכניקה מתקדמת שלרוב שחקנים מתקדמים משתמשים בה, ולוקח זמן ללמוד אותה.
כך היא פועלת: השחקן זורק את הכדור כשהזרוע ישרה אך כף היד מתעקמת עם זריקת הכדור. לאחר שהכדור נזרק לצידו של המסלול הוא נכנס במהירות למרכז המסלול ומפיל יותר פינים מבמכה רגילה.
הכדור מסתובב מכיוון שיש בתוכו משקולת לצד הנגדי, כלומר אם אדם ימני זורק אז המשקולת בצד שמאל, כך שהוא זורק את הכדור רחוק אז הכדור יחזור ויכנס דרך צד שמאל ולכן הטכניקה נקראת סיבוב.
הטכניקה מתקדמת ודורשת ריכוז רב וגם חישובים מדויקים.
שיטת הניקוד
על כל פין שנופל מקבלים נקודה. על ספייר וסטרייק מקבלים תוספת ניקוד באופן הבא:
יוקי קובאיאשי
יוקי קובאיאשי (ביפנית: 小林 友希; נולד ב-18 ביולי 2000 בקובה שביפן) הוא כדורגלן יפני המשחק בעמדת הבלם בקבוצת סלטיק מליגת העל הסקוטית.
קריירת מועדונים
קובאיאשי גדל במחלקת הנוער של ויסל קובה. בשנת 2018 החל לשחק בקבוצה הבוגרת של המועדון במסגרת ליגת העל היפנית. הוא הושאל מהמועדון למצ'ידה זלביה מליגת המשנה היפנית, וליוקוהמה מליגת העל היפנית.
ב-23 בנובמבר 2022 חתם קובאיאשי על חוזה לחמש שנים בסלטיק מליגת העל הסקוטית החל מ-1 בינואר 2023.
קריירה בינלאומית
קובאיאשי היה חלק מסגל נבחרת יפן עד גיל 20 לטורניר גביע העולם עד גיל 20 בשנת 2019, וערך ארבע הופעות בטורניר.
הרשל'ה אוסטרופולר
הרשל'ה מאוסטרופולי (או הרשלה מאוסטרופוליה, וכן הרשלה מאוסטרופוליא; בכתיב יידיש: הערשעלע אָסטראָפּאָלער) היה בדחן חסידי שחי באוקראינה, בפלך ווהלין, במחצית השנייה של המאה ה-18. על בסיס דמותו ההיסטורית של הרשל'ה מאוסטרופולי נבנתה דמות בעלת מוטיבים בדיוניים ולה מיוחסות בדיחות רבות. הרשל'ה הוא מקבילם של גיבורי בדיחות בדיוניים באזורים אחרים, כגון ג'וחא בארצות המזרח, טיל אוילנשפיגל במרכז אירופה ופקאלה ברומניה.
הרשל'ה מאוסטרופולי נמנה עם חוג חסידיו של רבי ברוך ממז'יבוז', נכדו של הבעש"ט, והוא היה "ליצן החצר" שלו. רבי ברוך והחסידים היו משתעשעים מהלצותיו, שבהן היה מלגלג עליהם ומוכיח אותם על מעשיהם.
בניגוד לבדיחות על חכמי חלם הלועגות לטיפשותם, דמותו של הרשל'ה אינה דמות שוטה, אלא דמות גיבור אנדרדוג עני, המצליח בסיוע חוש ההומור להתמודד עם עשירים גבירים ופריצים, עם סמכות בחצר החסידית, ואף עם נכרים המנסים לפגוע בעם ישראל.
קורותיו
רבי ברוך ממז'יבוז' שהרשל'ה היה חסידו, נהג את חצרו בפאר והדר, וכיוון שלעיתים הייתה תוקפת אותו עצבות חיפשו עבורו חסידיו בדחן-חצר. הרשל'ה נבחר לתפקיד זה. הרשל'ה השמיע בדיחות וביצע מעשי קונדס מבדחים, אשר השכיחו מהרבי את עצבותו.
בשנות ה-2000 נטען כי קברו של הרשל'ה אותר בבית העלמין במז'יבוז', בסמוך לקבר הבעש"ט, והוצבה עליו מצבה. לפי ההיסטוריון דוד אסף אין לטענה ביסוס היסטורי. במרץ 2013 חוללה המצבה.
מעשיות הרשל'ה
רבות מן הבדיחות המיוחסות להרשל'ה הן חידודי לשון שמקורן ביידיש ויוחסו לו. אולם ישנן בדיחות במתכונת תלמודית, ובהן מעין "מדרש" על פסוקים ותפילות. מעשיות אלו פחות נפוצות כיום, כאשר ההיכרות עם המקורות פחות חזקה. כמו כן, ההווי היהודי הוא מאפיין חזק במעשיות המבדחות המסופרות עליו: הסעודות שאכל הן בחגים יהודיים (למשל: פעם הטעה אשה פתיה, וסיפר לה שכעת ליל פורים, ואחר כך הגיע לאכול סעודה ב"ליל הסדר" כשבעלה היה מחוץ לעיר), התפילות (כמו קידוש הלבנה), המקווה, המעמדות בבית הכנסת ובעיירה היהודית, וכן היחסים בין הקהילות היהודיות (חסידים ומתנגדים) ובין היהודים בעיירה לנכרים ובייחוד לפריץ.
סיפורי גבורתו
הסיפור הבא דומה מאוד לסיפור התלמודי של גביהא בן פסיסא, אלא שבסיפור של הרשל'ה ההתמודדות היא עם ההשכלה:
סיפורים רבים מראים את ההתמודדות שלו עם הנשים (השתלטניות לטעמו): לדוגמה אשת הרבי, ואשתו שלו:
סיפור אחר מראה את הסכנות בהן היה נתון:
הרשל'ה בספרות ובתיאטרון
הסופר יצחק הרצברג כינס רבים מסיפורי תעלוליו ובדיחותיו של הרשל'ה, בשני כרכים, שהוצאו לאור בהוצאת י. שרברק.
המחזאי הקלסיקן היידי משה גרשנזון חיבר מחזה בשם "הרשל'ה אָסטראָפּאָלעֶר", אשר הוצג בעיבודים שונים בכל התיאטראות האמנותיים היהודים בעולם. בשנת 1951 נתן וולפוביץ' ממייסדי תיאטרון היידיש "תיאטרון גולדפאדן" בתל אביב, העלה את ההצגה, והועמד על כך לדין. ידועה גם גרסה תיאטרונית מאת משה ליפשיץ.
ב-1966 הועלה בתיאטרון העירוני חיפה המחזה "הרשלי מאוסטרופולי" מאת יעקב אורלנד, בבימויו של יעקב רוטבאום. ב-2012 הועלה המחזה על ידי תיאטרון יידישפיל, בכיכובו של יעקב בודו.
בשנת 2016 החלה להתפרסם סדרת ספרי קומיקס מאת הקומיקסאית החרדית בת שבע הבלין המספרת את קורותיו של הרשלה. מרבית הסיפורים והשנינויות בספרים אלו לא באמת מיוחסים להרשלה, אלא הם פרי דמיונה של הבלין. כמו כן הצייר והכותב החרדי דוד גולדשמיט כתב מספר ספרי קומיקס על כך.
דמותו של הרשלה הופיעה במערכון של "היהודים באים".
פרס באפט"א לטלוויזיה לשחקן הטוב ביותר
שנות ה-1970
1970 אדוארד וודוורד – קאלאן
1971 קית' מיטשל – שש נשותיו של הנרי השמיני
1972 ג'ון לה מסוריאר – Traitor
1973 אנתוני הופקינס – מלחמה ושלום